# ဓမ္မဟောင်းအခြေခံအုတ်မြစ်များ – Module ၁၀

# ထွက်မြောက်ရာကျမ်းအား ခြုံငုံသုံးသပ်ခြင်း

# ဆွေးနွေးရန်မေးခွန်းများ

1. သင့်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည်သောအရာသည် အဘယ်နည်း။
2. ထွက်မြောက်ရာကျမ်း၏ရည်ရွယ်ချက်သည် အဘယ်နည်း။ မောရှေ၏မူလပရိသတ်အပေါ် ထွက်မြောက်ရာကျမ်းသည် မည်သို့အကျိုးသက်ရောက်မှုရှိစေသနည်း။
3. သွန်သင်ရန် သို့မဟုတ် ဟောပြောရန် ထွက်မြောက်ရာကျမ်းကို သင်မည်သို့အသုံးပြုမည် နည်း။ မည်သည့်သင်ခန်းစာများကို သင်အလေးပေးမည်နည်း။
4. ဘုရားသခင်သည် ပဋိညာဉ်အမည်ဖြင့် ဣသရေလလူတို့အား မိမိကိုယ်ကို ဖော်ထုတ်ခဲ့ သည်။ ကိုယ်တော်၏နာမတော်အမျိုးမျိုးတို့သည် ဣသရေလလူတို့နှင့် ကိုယ်တော်၏ ပဋိညာဉ်၏သဘောသဘာဝကို မည်သို့ဖော်ပြကြောင်း ရှင်းပြပါ။
5. ဘုရားသခင်သည် သူ၏လူများနှင့်အတူ ရှိနေမည်ဟု ကတိပြုခဲ့သည်။ သူ၏တည်ရှိနေခြင်း ကို မည်သို့နှင့် မည်သည့်နေရာတွင် ပြသခဲ့သနည်း။ ကိုယ်တော်၏တည်ရှိနေခြင်းကို ဖယ်ရှား ရန် မည်သည့်အရာက ဘုရားသခင်အားခြိမ်းခြောက်စေပြီး၊ မောရှေ မည်သို့တုံ့ပြန်ခဲ့သ နည်း။
6. ယနေ့ သင့်အသက်တာနှင့် အမှုတော်ထမ်းဆောင်ခြင်းအတွက် မောရှေနှင့်ပြုသော ဘုရားသခင်၏ပဋိညာဉ်သည် မည်သို့ဆီလျော်မှုရှိသနည်း။
7. သခင်ယေရှုသည် တရားစီရင်ရန်ပြန်လည်ကြွလာသောအခါ ဘုရားသခင်သည် သူ၏ရန်သူ များကို အပြည့်အဝအောင်နိုင်လိမ့်မည်။ သို့သော် ထိုအချိန်အထိ၊ မတရားမှုကို ကျွန်ုပ်တို့ မည်သို့တုံ့ပြန်သင့်သနည်း။ ကျွန်ုပ်တို့၏ ရန်သူများကို မည်ကဲ့သို့ဆက်ဆံသင့်သနည်း။
8. သခင်ယေရှုပြန်လည်ကြွလာသောအခါ၊ အပြစ်သားများကို ဘုရားသခင်နှင့် ပြန်လည် သင့်မြတ်စေမည့်အချိန်သည် ကုန်ဆုံးမည်ဖြစ်သည်။ ကျွန်ုပ်တို့ဧဝံဂေလိတရားဟော ပြောရာ၌ ၎င်းသည်မည်သို့အကျိုးသက်ရောက်သင့်သနည်း။
9. ဘုရားသခင်၏ပညတ်တော်တို့သည် ကိုယ်တော်၏လူတို့အပေါ် ကိုယ်တော်၏သနားကြင်နာ သည့်ဆုကျေးဇူးဖြစ်ကြောင်း ထွက်မြောက်ရာကျမ်းတွင် ကျွန်ုပ်တို့လေ့လာခဲ့ကြပါသည်။ ဘုရားသခင်၏ပညတ်များကို နှစ်သက်ဖွယ်ကောင်းချီးများအဖြစ် သင့်အတွက်မှတ်ယူရန် လွယ်ကူသည် သို့မဟုတ် ခက်ခဲပါသလား။ သင့်အဖြေကို ရှင်းပြပါ။
10. ကောင်းကင်သစ်နှင့် မြေကြီးသစ်တွင်၊ ဘုရားသခင့်ပညတ်တော်များကို ကျွန်ုပ်တို့အပြည့် အဝနာခံမည်ဖြစ်သည်။ ဤအရာမှ သင် မည်သည့်မျှော်လင့်ချက်ကို ရရှိနိုင်ပြီး၊ သင်အမှု တော်ဆောင်သူတို့အား မည်သည့်မျှော်လင့်ချက်ကို ပေးနိုင်သနည်း။
11. ဘုရားသခင်သည် သူ၏လူများနှင့်အတူ အစဥ်အမြဲရှိနေမည်ဟု ကတိပြုထားသည်။ ကိုယ်တော်၏ဝိညာဉ်တော်အားဖြင့် ဘုရားသခင်တည်ရှိခြင်းကို တန်ခိုးကြီးစွာတွေ့ကြုံ ခံစားခဲ့ရသောအချိန်များ သင့်အသက်တာတွင် ရှိပါသလား။ ထိုသို့ဆိုလျှင် ရှင်းပြပါ။

**ကနဦးစဉ်းစားချက်များအပေါ် ပြန်လည်သုံးသပ်ချက် – ခေတ်သစ်ကျင့်သုံးခြင်း** ကတိတော်ပြည်ခါနာန်သို့ ခရီးစဥ်၏ သဘောသဘာဝကို ဣသရေလလူမျိုးတို့ အထင်လွဲခဲ့ကြသည်။ သူတို့ရောက်ရှိသည်နှင့်အမျှ ၎င်းသည်ပြီးဆုံးပြီဟု ထင်ခဲ့ကြသည်။ သူတို့သည် ယခင်အတိုင်း လောက၌အမြစ်တွယ်နေကြပြီး၊ လူမျိုးများအတွက် ကောင်းချီးမင်္ဂလာ မဖြစ်ခဲ့ကြပါ။ အာဗြဟံ သိထားသည်ကို သူတို့မယုံကြ—အီဂျစ်ပြည်မှ ကတိတော်ပြည်ခါနာန်သို့သွားသော ဣသရေလ တို့၏ခရီးစဥ်သည် လူသားအားလုံးအတွက်ဖြစ်မည့် ဘုရားသခင်တည်ဆောက်သောမြို့သို့ သွားသော ပို၍အရေးကြီးသော ခရီးစဥ်၏အရိပ်အယောင်ပင် ဖြစ်သည်။ ၎င်းသည် ကောင်းကင်သစ် နှင့် မြေကြီးသစ်ရှိ ယေရုရှလင်မြို့သစ်ကို ရည်ညွှန်းကြောင်း ကျွန်ုပ်တို့သိသည်။ ထို့ကြောင့် ယနေ့ ယုံကြည်သူများ၏ ခရီးစဥ်တွင် ရုပ်ပိုင်းဆိုင်ရာ တစ်နေရာမှ တစ်နေရာသို့ ရွေ့ပြောင်းခြင်းမပါ၀င်ပါ။ ၎င်းအစား၊ ကျွန်ုပ်တို့၏အသက်တာတွင် ဘုရားသခင်၏ ကောင်းကင်နိုင်ငံတော်သို့ ဦးတည်သွား သည့်ပုံစံဖြင့် အသက်ရှင်နေထိုင်ခြင်း ပါဝင်သည်။ ဤကမ္ဘာသည် ကျွန်ုပ်တို့၏ နောက်ဆုံးအိမ် မဟုတ်ပါ။ ကျွန်ုပ်တို့သည် အိမ်ပြန်ကြသည့် ခရီးသည်များဖြစ်ကြသည်။

**ကိစ္စရပ်လေ့လာမှု-** Anita သည်တက္ကသိုလ်တွင်ရှိစဥ် ခရစ်ယာန်ဖြစ်လာသည်။ သူမ၏ဘဝသည် လုံးဝပြောင်းလဲသွားကာ၊ သူမအတွက် ခရစ်တော်ပြုပေးခဲ့သည့်အရာများဖြစ်သော အပြစ်မှ လွတ်မြောက်ခြင်းနှင့် ယခု သူမတွေ့ကြုံနေရသော မကောင်းမှုမှလွတ်မြောက်ခြင်းနှင့် သူမ၏ ဆုကျေးဇူးများနှင့်အတူ အမှုတော်ထမ်းဆောင်ရန် အခွင့်အရေးများနှင့်ပတ်သက်၍ သူမအလွန် စိတ်လှုပ်ရှားခဲ့သည်။ သူမသည် အခြားသူများအပေါ် ပုံစံအမျိုးမျိုးဖြင့်အမှုတော်ထမ်းဆောင်ခဲ့ သည်။ ဆယ့်ငါးနှစ်အကြာတွင်၊ Anita သည် အိမ်ထောင်ကျကာ ကလေးလေးယောက်ထွန်းကား ပြီး၊ သားသမီးများ၏ပညာရေးအတွက် ထောက်ပံ့ပေးနိုင်ရန် အတွင်းရေးမှုးအဖြစ် အချိန်ပိုင်း အလုပ်လုပ်ခဲ့သည်။ ထိုနှစ်တွင်သူမ၏အသင်းတော်၏သာသနာပြုညီလာခံကို သူမတက်ရောက် သောအခါ၊ သူမသည်ခရစ်ယာန်တစ်ဦးဖြစ်ခြင်းနှင့်ပတ်သက်ပြီး ယခင်ကဲ့သို့စိတ်လှုပ်ရှားခြင်း မရှိတော့ကြောင်း စီရင်ခြင်းခံရသည်။ သူမသည် အခြားသူများကို သူမ၏ဆုကျေးဇူးများဖြင့် အမှုတော်မဆောင်ခဲ့ပေ။ သူမ၏နှစ်သက်မြတ်နိုးခြင်းတို့သည် အေးစက်ခဲ့မှန်း သူမသိလိုက်သည်။ “ကျွန်ုပ်တို့သည် အရာအားလုံးကို ရောင်းချပြီး ယဉ်ကျေးမှု ဖြတ်ကျော်သာသနာပြုများ ဖြစ်လာသင့် သလောဟု သူမ တွေးခဲ့သည်။ ပြသနာသည် အဘယ်နည်း။ မည်သည့်အရာဖြစ်ခဲ့သနည်း။

မေးခွန်းများ ပြန်လည်ဆင်ခြင်သုံးသပ်ခြင်း

1. အိမ်ပြန်ကြသည့် ခရီးသည်များဖြစ်ခြင်းကိုမေ့လျော့ပြီး မိမိကိုယ်ကိုခရစ်ယာန်ဟုဆိုသူများ၊ ဤလောက၌အမြစ်တွယ်နေသူများကို သင်သိပါသလား။ သင်၏အဖွဲ့တွင် ဤအရာကို ဆွေးနွေးပါ\_ "သင်၏အမြစ်တွယ်နေခြင်း"သည် သင်မည်သည့်အရာကိုနှစ်သက်မြတ်နိုး သည်ကို မည်ကဲ့သို့ပြသမည်နည်း။
2. အိမ်ပြန်ကြသည့် ခရီးသည်များဖြစ်ခြင်းကိုမေ့လျော့ပြီး မိမိကိုယ်ကိုခရစ်ယာန်ဟုဆိုသူ၏ ဖြစ်နိုင်ခြေရှိသော ဖော်ပြချက်တစ်ခုကို ရေးချပါ။ အောက်ပါတို့ကို သုံးသပ်ပြီး သင့်ကိုယ်ပိုင် ထပ်ဖြည့်စွက်ပါ\_
   1. ဆုတောင်းမှုနည်းသောအသက်တာ။
   2. မယုံကြည်သူများကို အနည်းငယ် သက်သေခံခြင်း။
   3. စည်းစိမ်ဥစ္စာပိုင်ဆိုင်ခြင်းကို အာရုံပြုခြင်း။
   4. လူသိများရန် အာရုံစိုက်ခြင်း။
   5. အခြားအကြောင်းများ…

လုပ်ဆောင်ရန် လုပ်ငန်းများ

* သင့်အမြစ်တွယ်နေခြင်းကို မည်မျှလောက်ထိအမြစ်တွယ်စေသဖြင့် အိမ်ပြန်ကြသည့် ခရီးသည်များဖြစ်ခြင်းကိုမေ့လျော့သနည်း။ သင့်အဖြေကို ချရေးပြီး အခြားသူတစ်ဦး တစ်ယောက်၏ အမြင်ရှုထောင့်ကိုရနိုင်ရန် သူတို့၏ဝိညာဉ်ရေးကြီးထွားမှုအတွက် သင်လေးစားသူတစ်ဦးနှင့် ဤအရာကိုမျှဝေပါ။
* အကယ်၍ သင်သည် ခရီးသည်တစ်ဦးဖြစ်ခြင်းအရ ပိုမိုလုပ်ဆောင်ရန် လိုအပ်သည်ဟု ဆုံးဖြတ်ပါက၊ ရက်စွဲများ၊ အောင်မြင်မှုများနှင့်အတူ သင်၏ပန်းတိုင်များစာရင်းကို ရေးပါ။ ၎င်းတွင် သင်မည်သည့်အရာအပေါ် နှစ်သက်မြတ်နိုးသည်၊ ဝမ်းမြောက်သည်နှင့် သင့်လုပ် ရပ်များအပေါ် ၎င်းသည်မည်သို့အကျိုးသက်ရောက်သည်ကို ဆန်းစစ်ခြင်းတို့ပါဝင်သည်။